《竹涧为李均赋》
明代·方用中

渭川千亩敌封侯，分得霜栽涧水头。六逸旧闻唐俊彦，七贤今识晋风流。

苍龙影淡金波夕，彩凤声寒玉镜秋。酷爱此君偏得地，考槃歌罢思夷犹。

作者简介：方用中，本名权，以字行，别字亭秋。南海人。献夫之祖。颖悟善记，人呼为方书匮。抱道不仕。追赠大学士，祀乡贤。事见清温汝能《粤东诗海》卷一六。